cyanic-selkie/wikianc huggingface dataset:
DS «Treue»
I 1929 vart skipet kjøpt av Det Nordlandske Dampskibsselskab og omdøypt DS «Sulitjelma». Etter ein kort tur innom Det Bergenske Dampskibsselskab frå juli til oktober 1935, vart det selt til A/S Nordlandslinjen og gjeve namnet DS «Sigurd Hund». Skipet grunnstøytte og sokk i 1940.
Historie
Skipet vart bygt ved J.Th. Wilmink & Co. i Groningen i Nederland og vart levert i juni 1925. Skipet hadde gode kjølerom og var bygt for frakte fisk. Mellom anna gjekk det i fart mellom Hamburg og Vest-Noreg.
Under ein storm i januar 1928 sprang «Treue» lekk og hadde mista fleire naglar. Skipet klarte ikkje å pumpe ut all vatnet som kom inn og fekk slagside. Det gjekk då til Haugesund som naudhamn og vart så teke inn i dokk i Haugesund for å få reparert skaden.
I juni 1929 vart skipet kjøpt av Det Nordlandske Dampskibsselskab og omdøypt DS «Sulitjelma». Skipet vart sett inn i kystfart mellom Tromsø og Hamburg, med anløp mellom anna i Bergen. Seinare vart ruta Bodø-Hamburg.
I august 1932 var det ei sak i sjøretten i Bergen om den siste reisa til «Sulitjelma» frå Tromsø til Bergen med klippfisk. Fiske var blitt våt under reisa, trass i at lossinga hadde gått føre seg i tørt vêr og lasta var forsvarleg oppbevart. Ein kom ikkje fram til kva årsaka til at fisken vart våt. I februar 1934 fekk «Sulitjelma» ein skade på dampkjelen og måtte reparerast i Bergen. Skaden vart taksert til 2 900 kroner. I august 1935 møttest representantar for ei rekkje reiarlag på Heim Hotell i Mo i Rana. Nordlandske, Helgelandske, Nordlandslinjen, Ofotens, Vesteraalens, Nordenfjeldske og Bergenske kom då fram til ei semje om felles fraktsatsar og transportvilkår. Bakgrunnen for dette var at Det Nordlandske Dampskibsselskab i 1927 hadde sett inn «Skjærstad» i ruta mellom Saltdal, Bodø og Trondheim, og til og med utfordra Bergenske og Nordenfjeldske med å setje «Sulitjelma» i rute mellom Nord-Noreg og Hamburg. Bergenske og Nordenfjeldske svara då med å setje inn gamle i ruta mellom Trondheim og Bodø for halve prisen til Nordlandske. Dei gjekk då til søksmål med krav om økonomisk erstatning, men tapte i både Trondheim byrett og høgsterett. Dei vart så samde om at Nordlanske skulle leggje ned ruta til Hamburg, medan Bergenske og Nordenfjeldske skulle leggje ned ruta mellom Trondheim og Bodø. Som eit ledd i denne avtalen kjøpte Bergenske og Nordenfjeldske «Sulitjelma» frå Nordlandske for 110 000 kroner. Offiserane ombord skule få halde på jobbane sine som ein del av avtalen, men etter å ha overhalt skipet i Bergen, sende Bergenske det i opplag og mannskapet vart derfor avmønstra i høve sjømannslova. I oktober 1935 selte Bergenske «Sulitjelma» til A/S Nordlandslinjen i Harstad, som gav det namnet «Sigurd Hund». Skipet vart sett i rute mellom Oslo og Nord-Noreg.
5. februar 1937 gjekk «Sigurd Hund» på grunn i Risøysundet. Skipet fekk stor lekkasje og det måtte raskt settast på land for å at det ikkje skulle søkkje. Bergingsdamparen kom til frå Rørvik og assisterte havaristen. Skipet vart drege av grunnen og frakta til Trondheim for befaring og utbetring av skaden. 6. september 1937 fekk «Sigurd Hund» ein wire i propellen då skipet skulle halast ut frå Sandviken i Bergen. Det vart slept til Evje-Andersen-slippen ved Skoltegrunnskaien for å få ordna skaden. Etter Noreg vart angripen i april 1940 vart skipet sett inn i rute Oslo-Bergen-Trondheim. 19. juli 1940 grunnstøytteskipet ved Rauna i Ognabukta på reise til frå Herøya til Bergen med kunstgjødsel. Skipet sokk under bergingsforsøket.
Skipet
Tonnasjen til skipet var ved levering 549 brt, 294 nrt og lasteevna var 825 dødvekttonn. Hovudmaskinen var ein kolfyrt tresylindra ekspansjon dampmaskin, levert av N.V. Machinefabrik Fulton i Hoogezand. Oppgjeven yting var 450 iHk (indikerte hestekrefter) og 80 nominelle hestekrefter som gav ein toppfart på 8 knop.
Koichi Hashimoto
Koichi Hashimoto er ein tidlegare japansk fotballspelar.
Han spela for klubben Kashiwa Reysol.
Sjakkmatt
Sjakkmatt, ofte forkorta til matt er ein situasjon i sjakk der kongen til den eine spelaren er angripen, står i sjakk, og det ikkje er mogleg å parere trusselen mot kongen. Det er altså umogleg å hindre at kongen kan bli slått i neste trekk.
Viss kongen blir angripen så seier ein at kongen står i sjakk. Det er tre måtar å kome seg unna eit slikt angrep på. Viss kongen ikkje kan kome seg unna sjakken på nokon av desse måtane, så er kongen sjakk matt.
Dette avsluttar sjakkpartiet med ein gong. Kongen blir altså aldri slått; partiet er over så snart kongen er sett sjakkmatt. Å sette motstanderen sin konge sjakkmatt er det endelege målet i sjakk.
To eksempel på sjakkmatt tidleg i opningsspelet er idiotmatten og skulematten.
Ordet sjakkmatt kjem frå persisk Shah Mat, som ordrett betyr Kongen er fanga (eller hjelpelaus, overvunnen) frå bakhald. Det betyr ikkje ordrett kongen er død, noko som er ei vanleg mistyding.
Det kan vere grunn til å vere merksam på at viss kongen ikkje står i sjakk, men spelaren som er i trekket ikkje kan gjere noko lovleg trekk - altså at han ikkje kan gjere noko trekk som ikkje set kongen i slag - så har det oppstått ei pattstilling, og partiet er då med ein gong remis.
Stout
Stout er eit nesten svart, overgjæra øl med opphav i dei britiske øyane. Det blir laga av brunne malt eller bygg og var opphavleg ein type porter.
Namnet stout tyder 'sterk'. Første gongen ein brukte ordet om øl var i 1820, då Guinness laga ein Stout-Porter. På denne tida kunne stout ganske enkelt visa til styrken på ølet, og også andre øltypar med mykje alkohol kunne bli kalla stout. Seinare blei ordet berre brukt om den mørke portertypen.
Ved slutten av 1800-talet blei stout tillagt eigenskapen som ein helse- og styrkebringande drikk som blei drukken av idrettsutøvarar, ammande kvinner og tidlegare sjuke.
Tengil
Tengil er storskurken i Astrid Lindgrens bok Brødrene Løvehjerte. Tengil rir alltid rundt på ein svart hest, har alltid på seg ein svart hjelm med ein enorm raud hjelmbusk, ser alltid ekstremt sur ut og nektar å tale til underståande, så han kviskrar det han vil seie til sin næraste mann, som vidarebefordrar bodskapen. Tengil er leiar over Karmanjaka, der han bur, men han har også lagt under seg Tornrosedalen. Han kontrollerer også draken Katla. Orvar frå Tornrosedalen og Sofia frå Kirsebærdalen leiar eit opprør mot han, men det dei ikkje veit er at det i deira næraste krins er ein som står på Tengils side.
I filmen om Løvehjerte-brørne vert Tengil spelt av Georg Åhlin.
Bröderna Lejonhjärta
Edvard Munch
Edvard Munch er den einaste norske kunstmålaren som er kjend og verdsett verda over. Det internasjonalt mest kjende måleriet hans er truleg Skrik. Verk av Munch er å sjå i mange internasjonale kunstgalleri som i New York, Göteborg og København. I Oslo er sentrale verk å sjå på det kommunale Munch-museet, på det statlege Nasjonalmuseet og som veggmåleri i aulaen i Domus Media (tilhøyrande Universitetet i Oslo) ved Karl Johans gate. I Bergen er verk som vert rekna blant dei beste som Munch har skapt, å sjå i Bergen kunstmuseum.
Liv og virke
Munch vart fødd på Løten i Hedmark fylke, men voks opp i Kristiania.
På 70-årsdagen sin i 1933 vart Munch tildelt storkrossen av St. Olavs Orden.
Testamentarisk gåve
Edvard Munch testamenterte til Oslo kommune ei gåve som femna om lag 1 100 måleri, 15 500 grafiske blad med 700 ulike motiv, 4 700 teikningar og seks skulpturar. I tillegg kom nesten 500 trykkplater, 2 240 bøker, notatbøker, dokument, fotografi, verktøy, rekvisita og møblar. Denne gåva danna hovudstamma i den samlinga av Munchs verk som Munch-museet i Oslo rår over.
Vestre Bokn
Vestre Bokn er den største øya i Bokn kommune i Rogaland. Det er brusamband til Austre Bokn og ferjesamband frå Arsvågen til Rennesøy.
Øya ligg på nordsida av Boknafjorden, like aust for Karmøy
Fabeldyret Katla
Katla er ein skremmande, eldsprutande drake i Astrid Lindgrens Brødrene Løvehjerte som blei brukt av den vonde Tengil til å skremma og undertrykka. Draken var så forferdeleg at dei som budde i Klungerdalen og Kirsebærdalen ikkje ein gong våga fortelje om han.
Katla lyder berre éin lur som Tengil eig. Elden hennar drep eller lammar dei han treffer.
Bröderna Lejonhjärta
24-Carat Black
24-Carat Black var eit soulband frå Cincinnati i USA. Bandet heitte opphavleg the Ditalians, men då dei møtte musikkarrangøren Dale Warren tidleg på 1970-talet fekk han dei til å endre namn. Han hjelpte dei med å både skrive og produsere det einaste albumet deira, Ghetto: Misfortune's Wealth, som kom i 1973. Dale Warren hadde tidlegare arrangert musikk for artistar som Eddie Floyd, Isaac Hayes, Albert King og the Staple Singers.
Bandet gav ikkje ut fleire album og Ghetto: Misfortune's Wealth gjekk raskt i gløymeboka. Medlemmene i bandet dukka seinare opp i gruppa Shotgun. Etter kvart vart albumet ein kultklassikar hos hip-hop-artistar som nytta samplingar frå albumet på sine eigne songar. Albumet var lenge vanskeleg å få tak i, men kom på CD i 1995.
Alan Kay
Alan Kay er ein amerikansk vitskapsmann, kjend innanfor informatikken for sitt arbeid med objektorientert programmering og brukargrensesnitt.
Satoshi Kumanomido
Satoshi Kumanomido er ein tidlegare japansk fotballspelar.
Fylkesveg 106
Fylkesveg 106 (Fv106) går mellom Fjell bru og riksgrensa i Aremark. Veglengda er 10,2 km.
Fylkesveg 7012
Fylkesveg 7012 går mellom Tunnsjørøyrvika i Røyrvik kommune og Skogen i Lierne kommune, og mellom Lindal og Sandvika i Lierne.
Trasear: Sandvika - Lindal (16,0 km), Skogen - Tunnsjørøyrvika (29,4 km)
Før Trøndelag fylke vart oppretta 1. januar 2018 var vegen kjennetegna som Fylkesveg 342 i Nord-Trøndelag.
Kommunar og knutepunkt
Samband via Sverige
Kungsbacka kommun
Vest i kommunen finn ein skjergardskyst, og innanfor eit kupert, skogrikt landskap med mange innsjøar. Det at kommunen ligg så nær Göteborg har bidrege til mykje innflytting, særleg sidan 1960-åra, av folk som arbeider i Göteborg.
Administrativ historikk
Då dei svenske kommunalforordningane tredde i kraft i 1863, omfatta området, forutan Kungsbacka stad, tretten av dei fjorten kommunane i Fjäre härad. Slik var det fram til den landsomfattande kommunereforma i 1952, nær nitti år seinare. Då vart desse storkommunane oppretta: Onsala (av Onsala), Fjärås (av Fjärås, Förlanda og Hanhals), Löftadalen (av Frillesås, Gällinge, Idala, Landa og Ölmevalla), Särö (av Släp og Vallda) og Tölö (av Tölö og Älvsåker). Den neste kommunereforma vart gjennomført i tre steg. Allereie i 1969 vart Tölö sameint med Kungsbacka. I 1971 vart Kungsbacka kommun oppretta, då Kungsbacka stad og Särö landskommun vart slått saman. Kommunen vart slik han er i dag i 1974, då Fjärås, Löftadalen og Onsala vart tilførte.
Kommunevåpenet
Blasonering: På blå bakgrunn, ein kvinneleg helgenfigur i sølv, med ein stav i høgre handa og ein kalk i venstre, begge delar i gull.
Blasoneringa kjem frå eit segl frå 1580-talet. Sidan kyrkja i byen var vigd til St. Gertrud har ein trudd at våpenet viser henne, sjølv om avbiletinga ikkje stemmer heilt. Det vart likevel fastsett i 1948. Etter kommunesamanslåinga i 1971–1974 vart våpenet registrert for den nye kommunen. Det fanst ingen andre våpen i området.
Tettstader
Det er 23 tettstader i Kungsbacka kommun.
Kalle Blomkvist
Mesterdetektiven Kalle Blomkvist er Astrid Lindgrens motsvarande til karakterar som Hercule Poirot, Sherlock Holmes eller Lord Peter Wimsey, Kalle ville i alle fall ikkje hatt noko mot den jamføringa.
Saman med venene Eva-Lotta og Anders dannar han riddarane av den Hvite Rosen og dei kjempar for å ta, og sidan forsvara, Stormumriken frå fiendane i Røde Rosen. Men dette leier ofte til at dei finn mystiske hendingar under overflata i den idylliske småbyen der dei veks opp.
Porter
Ein sterkare type porter blei kalla Stout porter, noko som seinare blei forkorta til stout.
Drikken passar godt saman med mørk sjokolade, og blei ofte servert til sjokoladekake.
Yuji Okuma
Yuji Okuma er ein tidlegare japansk fotballspelar.
Han spela for klubbane Kashiwa Reysol, Kyoto Purple Sanga og Avispa Fukuoka.
Silkeorm
Silkeorm (Bombyx mori) er ein nattsvermar kjend for larven sin, som produserer naturleg silke. Silkeormader er dermed svært viktige økonomisk. Ein silkeorm et berre lauvet frå morbærtre. Dei stammar frå nordre Kina.
Silkeormen har fått namnet sitt fordi han spinn kokongen sin av råsilke. Kokongen er laga av ein samanhengande tråd av råsilke som er mellom 300 og 900 meter lang.
Silkeormar har god appetitt og et morbærlauv både dag og natt. Difor veks dei òg veldig fort. Når fargen på hovudet deira vert mørkare tyder det at det er tid for å skifte skinn. Når dei har skifta skinn fire gongar får dei ein meir gulaktig farge og skinnet deira blir mindre. Dette er teikn på at dei snart vil dekke seg sjølve med ein kokong av silke.
Om larven et seg ut av kokongen sin på naturleg vis vert trådane forkorta og dermed av mindre verdi. For å forhindre dette vert kokongane lagt i kokande vatn, som drep larven men gjer det lettare å nøste opp kokongen. Sjølve larven vert ofte eten opp.
Fylkesveg 7020
Fylkesveg 7020 går mellom Skåle og Eidet i Lierne kommune. Vegen er 12,2 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 349 i Nord-Trøndelag.
Le Mont-sur-Lausanne
Le Mont-sur-Lausanne er ein kommune i distriktet Lausanne i kantonen Vaud i Sveits. Kommunen har innbyggjarar  og eit areal på. Kommunesenteret ligg 702 meter over havet.
Kommunen er ein forstad til byen Lausanne, fire kilometer nord for sentrum. Le-Mont-sur-Lausanne består av fem landsbyar.
Kurt
Kurt, Curt eller Kort er mannsnamn med tysk utspring; opphavleg ei lågtysk form av Konrad, «Han som gjev djerve råd». Kon (Kühn eller Kuon) tyder djerv, dristig eller uredd, medan Rad (Rat) tyder råd eller rådslag.
Namnedagar
Kurt har norsk namnedag den 26. november, medan namnet blir feira den 12. november i Sverige.
Janne
Janne er eit personnamn som kan brukast av menn og kvinner. Det har norsk namnedag den 21. juli.
På norsk og dansk er Janne eit kvinnenamn danna som kortform av Johanne. På finsk og svensk er Janne eit mannsnamn. Det er den finske forma av Johannes, og på svensk ei kjæleform av Jan eller Johan, som begge er former av Johannes.
Bring the Boys Back Home
«Bring the Boys Back Home» er ein song av det britiske bandet Pink Floyd laga av Roger Waters for albumet deira The Wall i 1979. Songen kom òg som b-side til singelen «When the Tigers Broke Free».
Tekst og komposisjon
«Bring the Boys Back Home» handlar om den unge Pink som leitar etter far sin når alle kjem heim frå krigen, men Pink finn han ikkje. Folk rundt han er glade og sorglause og syng «Bring the boys back home!».
Songen er kraftfull med fullt orkester og stort operakor. Mot slutten av songen kan ein høyre telefonen frå «Young Lust», og læraren frå «Another Brick in the Wall». I tillegg kan ein høyre den kvinnelege tilhengjaren i byrjinga av «One of My Turns», og til slutt ei vokallinje frå «Is There Anybody Out There?». Ein kan samstundes med alt dette høyre ei stemme, truleg manageren til Pink, som roper «time to go!» (for å spele ein konsert) og lyden av manisk latter.
I følgje Roger Waters inneheld songen hovudtemaet til albumet, nemleg fellesskap. På dette stadiet i historia skjønar Pink at berre samhald kan redde verda, og til slutt han sjølv. Sjølv om han no veit korleis han skal løyse problemet sitt, klarar han ikkje å setje i gang, og bukkar under for sin stadig verre psykiske helse og kollapsar på hotellrommet.
På albumet er det Waters som syng teksten, medan det i filmen er eit stort kor. Songen er òg lengre i filmversjonen enn på albumet.
Medverkande
med:
Alf Kristian Tellefsen
Alf Kristian Tellefsen er ein norsk kristen forkynnar som lenge har vore tilsett i Norges samemisjon, busett i Karasjok.
Biografi
Alf Kristian Tellefsen vart fødd på Flekkerøya utanfor Kristiansand. Etter vanleg skulegang gjekk han på misjonsbibelskule i Stjørdal, og i november 1958 vart han tilsett som misjonær i Norges samemisjon frå Karasjok, 20 år gamal.
Tellefsen dreiv misjonsverksemd på fleire stader i Finnmark. Han blei i tenesta i Finnmark heilt fram til 1979, berre avbroten av eit halvår i 1970/71, då han var vikar for krinssekretæren i Sørlandet krins i Samemisjonen. I denne tida lærte han nordsamisk, og blei godt kjend med samefolket i Finnmark. På 1960-talet vart han kjend som ein av dei fyrste forkynnarane som tok i bruk snøskuter på Finnmarksvidda, og han pleidde å seia at skuteren hadde revolusjonert tenesta. Frå 1981 til 1985 flytte han sørover att, og var krinssekretær i Stavanger krins. Deretter var han sekretær i Sørlandet krins fram til 1994.
I 1989 var han aktivt med i oppstarten av Samemisjonen sin nye nærradio i Lappland. Radioen fekk namnet Radio DSF fordi han fekk lokale på ein no nedlagt folkehøgskule; Den Samiske Folkehøgskole i Karasjok. Radio DSF vart innvigd i 1990 med Tellefsen aktivt involvert. Radioen skulle fyrst senda i Kautokeino kommune og Karasjok kommune, men dekkjer no også Tana, Nesseby, Porsanger og Vadsø. Frå 1990 hadde Tellefsen særleg ansvar for programmet Gæidnu Biibbala čađa - Vegen gjennom Bibelen, og fram til 2001 produserte han over 2000 program i denne serien.
Fram til 1997 var Tellefsen framleis busett på Sørlandet, trass i det store engasjementet hans i Radio DSF. Deretter flytte han til Karasjok att, med halv stilling som redaktør i radioen og halv stilling som forkynnar i Samemisjonen. Han var også engasjert i arbeidet med Radio DSF då dei fekk laga sendingar på kildinsamisk og russisk til Kolahalvøya hausten 2003.
17. juni 2006 fekk Alf Kristian Tellefsen Kongens fortenestmedalje i sølv for si lange verksemd i Norges samemisjon. I 2008 vart han tildelt Bibelprisen for arbeidet sitt med Gæidnu Biibbala čađa - Vegen gjennom Bibelen.
Høgsfjorden
Høgsfjorden er ein fjord i Rogaland. Fjorden grensar mot Sandnes kommune i sør, Strand kommune i nord, Gjesdal kommune kommune lengst i sør og aust og endar i Dirdal. Fjorden har sidefjordane Frafjorden (endar ved staden Frafjord i Gjesdal) og Lysefjorden som endar i Lysebotn. Medrekna Lysefjorden har Høgsfjorden ei lengd på 58 km. Lengda frå innløpet og inn Frafjorden er 30 km, og utan Frafjorden er lengda 24 km.
Høgsfjorden har innløp aust for Stavanger og er ei fortsetjing av Horgefjorden, som ligg lenger nord. Vest for innløpet ligg Gandsfjorden, medan innløpet til Idsefjorden ligg lenger nord, på andre sida av øya Idse
I botnen av Høgsfjorden ligg Dirdal kor Frafjorden tar til. Oltedal er utskipingshamn for grus produsert i fjellet like ved. Følgjer ein fjorden ut og vestover på nordsida finn ein først Helle som tidlegare var eit naturleg mål for handelsturar på fjorden. Helle soknar til Espedalen, kor det no er uttak av sand. Sanden vert frakta ned til Helle for utskiping med båtar. Etter Helle finn vi Husafjellet som skil Rossavik frå Helle. Vidare på den nordlege fjordsida kjem fjellet Uburen før ein er ute ved kommunesenteret Forsand. Det finst sanduttak også her. Vidare langs nordsida, men på vestsida av utlaupet til Lysefjorden ligg Oanes, det nordlege endepunkt i Høgsfjordsambandet. Vidare vestover ligg Meling, Idsal og legst ut Idse.
På sørsida av fjorden finn ein Oltesvika eit par kilometer ut frå Dirdal, vidare Lauvvik som er sørlege endepunkt i Høgsfjordsambandet. Lengre ut på sørsida av Høgsfjorden ligg Høle innanfor Ådnøy, og lengst ut mot utlaupet av fjorden finn ein Vierneset og Tungholmen med ei fyrlykt.
Hurtigbåter og ferjer er i drift på fjorden i skjeringspunktet mellom Høgsfjorden og Lysefjorden. Høgsfjordsambandet går to gonger i timen mellom Oanes og Lauvvik. Hurtigbåtar går i daglege ruter frå Stavanger til Lysebotn via Forsand og Lauvvik.
Tidlegare var det Høgsfjorden som kopla bygdene saman. Mykje handel og ein del ekteskap vart utveksla fram og tilbake over fjorden.
Det Nordlandske Dampskibsselskab
Det Nordlandske Dampskibsselskab (NDS) var eit norsk reiarlag med hovudkontor i Bodø. Reiarlaget vart stifta 13. august 1927 og dreiv kystruter og godstrafikk. Frå november 1945 til 1958 hadde NDS eit skip i fast rotasjon i hurtigruten. I 1981 vart reiarlaget slått saman med Bodø-reiarlaget Saltens Dampskibsselskab.
Historie
NDS kjøpte DS «Skjerstad» frå Saltens Dampskibsselskab i juli 1927 (før NDS var formelt konstituert). Kjøpesummen var 93 400 kroner, og skipet vart sett inn på ruta Saltdalen – Bodø – Trondheim. I 1929 kjøpte NDS to skip til, og starta opp rutetrafikk mellom Tromsø og Hamburg i Tyskland. Under andre verdskrig vart DS «Skjerstad» senka, men allereie i september 1940 skaffa reiarlaget ei erstatning ved hjelp av forsikringspengane. Dette skipet vart døypt DS «Skjerstad», og vart ombygd og oppgradert i 1945.
Etterkrigsåra
Rederiet heldt fram med godstrafikk, og inngjekk samarbeidsavtale med Ofotens Dampskibsselskab (ODS). NDS og ODS var to av reiarlaga som i 1971 danna kystsamseglinga Nord-Poolen. I 1977 fekk NDS overlevert eit nybygd godsskip som vart døypt MS «Nordvær». Reiarlaget gjekk med tap i byrjinga av 80-talet, og vart i 1981 slått saman med Saltens Dampskibsselskab. 31. oktober 1989 fusjonerte Saltens Dampskibsselskab med Ofotens og Vesteraalens Dampskibsselskab (OVDS), som i sin tur fusjonerte med Troms Fylkes Dampskibsselskap (TFDS) i 2006 og danna Hurtigruten OS.
Satoshi Okura
Han spela for klubbane Kashiwa Reysol, Júbilo Iwata og Brummell Sendai.
Delstatar i USA
USA er ein føderasjon som er sett saman av 50 delstatar. Washington, D.C. er ikkje rekna som ein delstat, men som eit forbundsdistrikt.
Etter amerikansk rett er delstatane suverene einingar, som tyder at makta deira kjem frå folket framfor å vere delegert frå den føderale styresmakta. Føderale lover går framfor delstatlege lover på område der den føderale styresmakta har myndigheit, men den amerikanske grunnlova avgrensar den føderale styresmakta si myndigheit. All makt som ikkje eksplisitt er tildelt føderale myndigheiter i grunnlova, er halde av til delstatane.
Kjelder
sv:Lista över USA:s delstater och territorier Listn vo de Bundesstootn List of U.S. states
Ibisnebb
Ibisnebb (Ibidorhyncha struthersii) er ein vadefugl i den biologiske ordenen Charadriiformes, vade-, måse- og alkefuglar, og utgjer sin eigen familie Ibidorhynchidae. Han lever på elvebreiddene i høglandet av Sentral-Asia og Himalaya.
Denne fuglearten er lett kjenneleg. Vaksne er grå med kvit buk, raude bein og langt raudt nedkrumma nebb, svart ansikt og svart brystband. Dei unge fuglane manglar den svarte i ansiktet og i brystet, og nebbet har uklår farge. Beina har sterk raudfarge i hekkesesongen, men er brungrå hos ungfuglar. Trass fargerik utsjånad er ibisnebbar godt kamuflerte i eit steinete miljø. Dei har ei kroppslengd på 39 til 41 cm og veg 270 til 320 gram. Lyden er ein fløytande «klu-klu» likt ei gluttsnipe.
Dei finn føde ved å søkje med nebbet i grusen på elvebotnen. Favorittbytte er virvellause dyr, typisk vårflugelarver og døgnflugelarver som skjuler seg under steinar i straumen.
Ibisnebb er sosialt monogame i forplantinga. Paret byggjer reiret på ein bank, ei øy eller halvøy i elva, og er sjeldan meir enn ei fordjuping i bakken, nokre gongar med småstein rundt. I slutten av april eller byrjinga av mai legg dei frå to til fire ovale egg. Rugetida er ikkje kjent, men begge foreldra tar del i ruginga.
Dei evolusjonære forholda ved arten er framleis uklåre. Ibisnebb kan ha til slektskap til både tjeldfamilien og til avosettfamilien.
Norsk Slektshistorisk Tidsskrift
Norsk Slektshistorisk Tidsskrift er eit fagtidsskrift for slektsgransking gjeve ut av Norsk Slektshistorisk Forening. Tidsskriftet har komme ut sidan 1927, og kjem med to hefte i året. Fire hefte utgjer eit band. Sidan 1927 er det komme ut 39 band.
1974
1974 (romartal MCMLXXIV) var eit normalår som byrja på ein tysdag i den gregorianske kalenderen.
Epalinges
Epalinges er ein kommune i distriktet Lausanne i kantonen Vaud i Sveits. Kommunen har innbyggjarar  og eit areal på. Kommunesenteret ligg 785 meter over havet.
Kommunen er omringa av Lausanne. Han består av landsbyane Epalinges-Village, Les Croisettes, La Croix-Blanche og fleire grender.
Blåtone
Ein blåtone (blue note) er i blues og jazz ei nemning på eit irregulært intervall i dur- eller moll-skalaen, til dømes ein stad mellom moll-ters og dur-ters. Blåse- og strengeinstrument kan vri tonane og slik treffe blåtonar.
Mødalen
Mødalen, populært kalla Negerlandsbyen, ligg på Kvamskogen i Kvam herad. Staden er eit gamalt stølsområde og skieldorado for folk i Hordaland. Dette er Bergens store utfartstad spesielt vinterstid. Kvilestad før oppstiginga til Tveitakvitingen 1299 meter over havet.
Fylkesveg 7024
Fylkesveg 7024 går mellom Røyrvik og Vallervatn i Røyrvik kommune. Vegen er 23,8 km lang.
Moudon
Moudon (latin Minnodunum; tysk Milden) er ein kommune i kantonen Vaud i Sveits. Kommunen har innbyggjarar  og eit areal på. Kommunesenteret ligg 514 meter over havet.
Moudon omfattar tre grender og ei rekke frittliggjande gardsbruk.
Målaren Eugène Burnand var frå Moudon.
Yuji Yokoyama
Yuji Yokoyama er ein tidlegare japansk fotballspelar.
Han spela for klubbane Kashiwa Reysol, Avispa Fukuoka og Omiya Ardija.
PCI-X
PCI-X er ein standard for ekspansjonskort i datamaskinar som gjev auka yting, primært for tjenarar og arbeidsstasjonar. Den er ei utviding av PCI-standarden som doblar bussbreidda til 64 bitar og aukar klokkefrekvensen på bussen. Versjon 1.0 av standarden tillet klokkefrekvensar på 66 og 133 MHz, medan versjon 2.0 også tillet 266 og 533 MHz. Med unnatak av auka breidd og hastigheit på bussen, er PCI-X lik vanleg PCI og stort sett bakoverkompatibel. Unntaket er for eldre 5 volt PCI-kort. Det er òg mogleg å nytta PCI-X i ein 16-bit variant, men med same høge hastighet. PCI-X har, i likhet med PCI og AGP, vorte erstatta av PCI Express.
British Ale
British Ale er ei fellesnemning for fleire typar overgjæra øl med opphav i dei britiske øyane, men alt øl herifrå går ikkje under denne nemninga. Dei skilde typane British Ale varierer sterkt i både smak, styrke og farge. Alkoholinnhaldet ligg i regelen mellom 4 og 6 % alkohol.
Arnaldur Indriðason
Arnaldur Indriðason er ein islandsk forfattar fødd i Reykjavík.
I åra 1981–82 var Indriðason journalist i Morgunblaðið. Etter dette arbeidde han som frilans-skribent. I 1996 tok han B.A. i historie ved Háskóli Íslands (Universitetet på Island).
Arnaldur Indriðason debuterte med kriminalromanen Synir duftsins i 1997. I fleire år på 2000-talet har han vore den mest populære forfattaren på Island, og han har toppa bestselgjarlistene år etter år. I 2004 var sju av de ti mest utlånte bøkene ved Reykjavík bibliotek skrivne av han. Bøkene til Arnaldur Indriðason er utgjevne i meir enn tjue land, og han har motteke ei rekkje prisar. I 2005 vann han den prestisjefulle Gold Dagger Award frå britiske Crime Writers' Association.
Regjeringsråd
Regjeringsråd har i norsk statsskikk vore brukt i to ulike samanhengar.
1) Då prins Kristian Fredrik tok til som norsk regent oppnemnde han ved instruks av 2. mars 1814 eit råd. Dette fekk namnet regjeringsrådet, og medlemmane var regjeringsrådar. I Grunnlova blei Kongen sitt råd kalla statsråd, og medlemmane statsrådar. Det blei difor gjort namneendring frå og med 19. mai.
2) Frå 16. november 2001 blei tittelen regjeringsråd teken i bruk for embetet som departementsråd ved Statsministerens kontor. Regjeringsråden leiar den faste staben ved kontoret og har rådgjevingsoppgåver for statsministeren, og for regjeringa elles i spørsmål som gjeld dei andre statsmaktene og kongehuset.
Regjeringsråden er sekretær ved regjeringskonferansane og har ansvar – etter oppdrag frå statsministeren – for å vareta samordningsoppgåver for regjeringa. Til embetet er også lagt funksjonen som statsrådsekretær, som inneber ansvaret for førebuing og gjennomføring av Statsrådet sine saker.
Det er også oppretta eit embete som assisterende regjeringsråd.
Shin Tanada
Shin Tanada er ein tidlegare japansk fotballspelar.
Han spela for klubbane Kashiwa Reysol og Consadole Sapporo.
Fylkesveg 107
Fylkesveg 107 (Fv107) går mellom Kongsten og Torsnes i Fredrikstad. Veglengda er 7,7 km.
Bladgull
Bladgull har vore bruka sidan antikken, og vert framstilt av legeringar med høgt gullinnhald. Det kan bli hamra ut til ein ekstremt tynn folie, ned mot om lag 100–1000 atomlag tynt. Eit gram gull kan ved ei tjukn på 100 nm dekkje ei flate på om lag 0,5 m².
Fylkesveg 107
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Bladgull
Bladgull vert bruka til å gje ikkje-metalliske gjenstandar ein utsjånad som var dei av gull. Det kan vere forgylling av lêr i bøker eller møblar, eller motivelement i målarstykke, til dømes i ikon, eller forgylling av biletrammer av tre.
Bladgull er ikkje giftig, og kan inngå i visse kostelege matrettar.
Skriftsystem
Eit skriftsystem, eller ei skrift, er eit symbolsystem som blir brukt til å representere språklege uttrykk.
Generelle karakteristika
Skriftsystem skil seg frå andre moglege symbolske kommunikasjonssystem ved at lesaren må forstå noko av språket knytt til dette systemet for å vere i stand til å lese og forstå teksten. Skriftsystem skil seg dermed frå andre symbolske system, som t.d. informasjonsskilt, kart og matematikk, som vi kan forstå utan å ha kjennskap til eit visst språk.
Alle menneskesamfunn har språk, og språk er av mange betrakta som det kriteriet som skil mennesket frå andre dyr. Utviklinga av skriftsystem har derimot funne stad berre i visse menneskesamfunn. Når dei har vorte etablert, har skriftsystem endra seg saktare enn språka dei har vorte laga for å representere.
Alle skriftsystem treng:
Basisterminologi
Skriftsystem blir studert innanfor ulike fagfelt, og terminologien kan derfor variere ein del. For mange latinske, tyske og engelske termar er det heller ikkje allment aksepterte norske omsetjingar. På same måten som termen ord er for upresis til å kunne bli brukt i lingvistikken, er termen bokstav for upresis i studiet av skriftsystem.
Lingvistisk-baserte framstillingar gjev termen grafem ein sentral plass. Denne termen er danna analogisk med termem fonem, og refererer til det minste signifikante elementet som har sjølvstendig meining innanfor eit skriftsystem. På same måten som for fonem, kan individuelle grafem bli representert på mange ulike måtar, der kvar variasjon er visuelt distinkt på ein eller annan måte, men alle representerer det «same» grafemet. Desse individuelle variasjonane blir kalla allografar av same grafem (jf. termen allofon i fonologien). Eit kjent døme er liten g, som har svært ulik form i ulike typesnitt, t.d. i Helvetica (runding med krok frå nedste høgre hjørne og ned mot venstre) og Times (to rundingar oppå kvarandre, med høgrevend boge dei i mellom i høgre kant, og ein utstikkar i øvste høgre hjørne). Desse to er allografar av grafemet liten g. I tillegg kjem så ulike former for kursiv, som også kan bli sett på som allografar. Merk at innanfor ulike skriftsystem kan inndelinga av allografar i grafem variere. T.d. har typesnitt som Times, to svært ulike allografar for a etter om dei er kursivert eller ikkje, nemleg ɑ og det som ser ut som ein opp-ned ɐ. I IPA, derimot, er desse to ulike grafem.
Innfor informatikken er ikkje ideen attom termen grafem så relevant, i og med at allografane sin status relevant til eit grafem alltid må definerast relevant til ein viss bruk (t.d. for eit visst språk). Informatikaren relaterer den grafiske representasjonen ikkje til meining, men til ein numerisk verdi. Her er ein glyff ein abstrakt symbol det er mogleg å kjenne att, og eit glyffbilete eit bilete av ein glyff (på papir, eller på skjermen). Eit teikn er ein medlem av eit sett av element som brukast for å organisere, kontrollere eller representere data. Visuelt blir teiknet representert av ein glyff. Eit typesnitt er ei samling av glyffbilete med same visuelle grunnutforming.
Innanfor studiet av maya-hieroglyfar, blir termen glyff brukt som term ikkje for glyffar generelt (i tydinga ovanfor), men reservert berre for maya-glyffar.
Skriftsystemas historie
Det første skriftsystemet vart oppfunne omtrent samtidig med starten av bronsealderen i sein neolittisk tid, på slutten av det fjerde millenniet før Kristus. Det første skriftsystemet var sumerisk skrift, som vart utvikla til kileskrift. Egyptiske hieroglyffar, og kanskje også urelamittisk skrift, som framleis ikkje er tolka, stammar frå omtrent same periode. Andre tidlege skriftsystem som sannsynlegvis er influert av desse innovasjonane er Indusdalskrifta og gammaleuropeisk skrift, i begge tilfelle er det omdiskutert om desse var skriftsystem, eller om dei var symbolske, men ikkje-språklege system.
Kinesisk skrift, eller han kan ha vorte danna uavhengig av skriftsystema frå Midtausten, omtrent 1200 f.Kr.. Dei førkolumbiske skriftsystema i Amerika (i alle fall olmec- og maya-hieroglyffar) har også uavhengig opphav.
Dei første reine alfabeta oppstod omtrent 2000 f.Kr. i Egypt, sjølv om dei egyptiske hieroglyffane allereie hadde hatt alfabetiske prinsipp i omtrent eit millennium. Tilsvarande ser vi i maya-hieroglyffane ein tendens til at eit opphavleg hieroglyfisk system får alfabeteigenskapar.
Typar av skriftsystem
Dei eldste skriftsystema var primært logografiske av natur, basert på piktografiske og ideografiske element. Dei fleste skriftsystema kan bli delt opp i tre hovudtypar: logografisk, syllabisk og alfabetisk (eller segmentell); men alle tre kan opptre i større eller mindre grad i eit kvart skriftsystem, noko som ofte gjer det vanskeleg å kategorisere it system på ein eintydig måte. Termen komplekst system blir no og då brukt for å skildre system som er vanskeleg å putte inn i den eine eller andre båsen.
Logografiske skriftsystem
Eit logogram er eit teikn som representerer eit komplett grammatisk ord. Dei fleste kinesiske teikna er klassifisert som logogram.
I og med at kvart teikn representerer eitt einskild ord, eller ofte ei rot, trengst det mange logogram for å skrive alle orda i eit språk. Mengda av logogram og det harde arbeidet det er å lære seg å hugse tydinga til kvart einskild logogram er den største veikskapen logografiske system har i høve til alfabetiske system. Logografiske system har også fordelar. For det første blir systema svært kompakt, mykje informasjon kan bli uttrykt på liten plass, når eitt teikn er nok til å formidle eitt ord. I teorien kan logografiske system også bli brukt over språkgrensene, slik at det same logografiske symbolet kan bli brukt til å representere fleire språk. I praksis gjeld dette som oftast for nært beslekta språk, som dei ulike dialektane av kinesisk, i og med at ulik syntaks gjer det vanskeleg å lese same streng av teikn på eit anna språk. Både koreansk og japansk bruker kinesiske logogram i skriftsystema sine, og mange av symbola har omtrent same tyding i dei ulike språka. Men dei er ulike nok til at det er vanskeleg for ein japansk eller koreansk lesar å lese ein kinesisk tekst.
Sjølv om mange språk ikkje bruker fullt logografiske skriftsystem er det mange som bruker nokre logogram. Eit godt døme er bruken av arabiske tal — alle som bruker desse symbola veit kva tyding 1 har, sjølv om det kan bli kalla ein, en, one, yksi, okta eller uno. Eit anna logogram brukt i latinske alfabet er ampersand &, som står for og. Før boktrykkarkunsten var kalveskinna dyre, og logogram ein del i bruk for å gjere teksten kortare.
Logogram blir også kalla ideogram, eit ord som refererer til symbol som representerer abstrakte idear grafisk. I den lingvistiske litteraturen om skriftsystem er det meir vanleg å bruke termen logogram, i og med at logogramma ofte kombinerer semantisk og fonologisk informasjon, symbola inneheld både informasjon om meining og informasjon om uttale.
Sjå lista over skriftsystem for eit oversyn over logografiske skriftsystem.
Stavingsbaserte system
Der logografiske system bruker eitt einaste symbol for eit heilt ord, er eit stavingssystem eit sett av skriftsymbol som representerer stavingar. For språk med enkle stavingssystem, der stavingane er av typen KV (konsonant + vokal), representerer kvart symbol kombinasjonen av ein konsonant pluss ein vokal. I eit reint stavingssystem er det ingen systematisk grafisk likskap mellom fonologisk like teikn, slik at t.d. symbola for «ke», «ka», og «ko» ikkje grafisk sett er meir like enn symbola for «la», «tu» og «re». Jamfør med abugida-system, der kvart grafem representerer ei staving, men der symbol med same initiale konsonant og/eller final vokal har grafiske fellestrekk.
Stavingsbaserte system passar best til språk med relativ enkel stavingsstruktur, opne stavingar og få eller ingen konsonantgrupper initialt i stavinga, slik som vi finn i polynesiske språk (som bruker alfabet) og i japansk, som delvis bruker stavingsbaserte system. I germanske språk passar stavingsbaserte system ikkje så godt, der er det både lukka stavingar og kompleks opptakt, som i strakk, trakk, blakk, strank, straks, straff, ....
Andre språk med stavingsbaserte system er mykeneisk gresk (Lineær B) og amerikanske indianarspråk som cherokee. Mange språk i Midtausten brukte i oldtida ulike former av kuneiform, som er eit delvis stavingsbasert system med visse.
Alfabetiske skriftsystem
Hovudartikkel: Alfabet
Alfabet
Eit alfabet er eit lite sett av bokstavar — symbolar som ideelt sett representerer eit fonem i eit språk. Ordet alfabet er avleidd frå alfa og beta (α, β), dei første to bokstavane i det greske alfabetet.
I eit perfekt fonematisk alfabet er det eit ein-til-ein-tilhøve mellom fonem og bokstav, det er mogleg å spå stavinga av eit ord viss ein veit korleis det uttalast, og omvendt. Alle språk har reglar for samsvar mellom bokstav og lyd, desse reglane kan vere meir eller meindre konsekvent gjennomført.
Perfekte fonematiske alfabet er lett å lære og bruke, og språk som har tilnærma perfekte fonematiske alfabet, som t.d. finsk, har mykje lågare sperrer mot skriftlegheit enn språk som har skriftsystem der sambandet mellom fonem og skrift er indirekte og uregelrett, som t.d. i fransk og engelsk. I og med at språk endrar seg over tid, mens skriftspråka er meir konservative, blir alfabetiske skriftspråk dårlegare og dårlegare representasjonar av språket over tid. Dette mistilhøvet kan rettast på med hjelp av rettskrivingsreformar, men slike reformer blir ofte møtt med motstand av konservative krefter, som trur at lydrett representasjon av tidlegare språksteg representerer eit meir «korrekt» språk enn det lydrett representasjon av moderne språksteg gjer.
Abjadar
Hovudartikkel: Abjad
Den første typen av alfabet som vart utvikla var abjaden. Ein abjad er eit alfabetisk skriftsystem der det er eit symbol per konsonant. Abjadar skil seg frå alfabet i at dei har bokstavar berre for konsonantfonem. I abjadar er vokalar vanlegvis ikkje markert i det heile, sjølv om det i visse abjadar er mogleg å markere dei som diakritiske teikn, framforalt av pedagogiske grunnar.
Alle kjende abjadar (med eit mogleg unnatak av tifinagh) høyrer til den semittiske skriftfamilien, og er derivert av det originale nordlege lineære abjad. Grunnen til dette er at semittiske språk og berberspråk har ein morfologisk struntur som i dei flest tilfelle gjer markeringa av vokalar redundant.
Mange skriftsystem som har vorte avleidd frå abjadar har vorte utvida med vokalsymbol og dermed vorte alfabet, som t.d. avleiinga av det greske alfabetet frå den fønikiske abjaden.
Termen abjad kjem av den gamle rekkjefølgja av konsonantar i det det arabiske alfabetet, Alif (ا), Bá (ب), Jim (ج), Dál (د), men ordet kan også ha tradisjon frå fønikisk eller ugaritisk.
Abjad er framleis ordet for alfabet i arabisk og indonesisk.
Abugidaar
Hovudartikkel: Abugida
Ein abugida er eit alfabetisk skriftsystem der dei grunnleggjande teikna representerer konsonantar med ein inherent vokal og der kvart symbol blir endra på same måte for kvar vokal anna enn den inherente vokalen som kan kome etter konsonanten.
I ein abugida er det dermed ikkje noko symbol for «k», men eit for «ka» (viss «a» er den inherente vokalen), og «ke» er skrive med å modifisere «ka»-teiknet på same måte som teiknet for «la» ville blitt modifisert for å få «le». I mange abugidaar er modifiseringa eit tillegg av eit vokalteikn (som til dømes i devanagari), men andre metodar er også i bruk, som rotasjon av grunnteiknet.
Abugida kan samanliknast med stavingsalfabet, som har eit separat symbol for kvar staving, og der det ikkje er systematisk grafisk likskap mellom dei ulike symbola. Den grafiske likskapen kjem av at dei fleste abugidaane er utleidd av abjadar, der konsonantsymbolet er basis i systemet, og der nye vokalsymbol er symbol lagt til det grunnleggjande konsonantsystemet.
Namnet abugida er utleidd av dei fire første symbola i det etiopiske skriftsystemet. Termen vart laga av Peter T. Daniels.
Trekksystem
I eit trekksystem korresponderer ulike delar av symbolet til eit fonologisk trekk. Dermed har fonetisk relaterte fonem symbol som er relatert, og ulike fonologiske trekk, som artikulasjonsstad eller stemtheit blir representert på same måte for ulike fonem. Det mest kjende trekksystemet er koreansk hangul.
Det finst også skriftsystem for å skrive teiknspråk. Nokre av dei er trekksystem, og representerer ulike handrørsler som separate trekk, mens andre system minnar meir om logografiske system.
Skriveretning
Ulike skriftsystem har ulik skriveretning. Dei tidlegaste skriftsystema kunne bli skrive i alle retningar, horisontalt (venstre-til-høgre eller høgre-til-venstre) eller vertikalt (oppover eller nedover). Det kunne også bli skrive i vekslande retning, start horisontalt i ei retning og snu og skriv attende den andre retninga ved linjeslutt. Egyptiske hieroglyffar er ei slik skrift, og retninga skrifta skulle lesast var den motsette av den retninga som menneske- eller dyrelogogramma såg; ein skulle lese mot andleta deira.
Det greske alfabetet og dei alfabeta som vart avleidd av det konsoliderte seg om ei venstre-til-høgre-retning, ovanfrå og nedover på sida. Andre skriftsystem, som arabisk og hebraisk skrift, brukte høgre-til-venstre. Mange aust-asiatiske skriftsystem, som kinesisk og japansk er skrive ovanfrå og ned, frå høgre til venstre på sida. Det finst også skriftsystem som skriv nedanfrå og opp, slik som dei som tidlagare vart brukt på Filippinane og andre Stillehavsøyer.
Sjå også
I datamaskiner og telekommunikasjonssystem er glyffar (grafem og tilsvarande symbol som trengst for tekstreprosessering representert av teikn, der kvart teikn er eit par som består av ein glyff og eit unikt tal, eit sett av slike par innanfor eit talområde frå 0 og oppover (typisk til ein potens av 2, t.d. 2**7 (128), 2**8 (256) eller 2**16 (65536)) dannar ein teiknsettabell. Tekniske aspekt ved datateknisk handsaming av ulike skriftsystem er tatt opp under handsaminga av Unicode.
Fylkesveg 7026
Fylkesveg 7026 går mellom Skorovatn i Namsskogan kommune og Gjersvik i Røyrvik kommune. Vegen er 34,8 km lang.
Javadoc
Javadoc er eit dataprogram-verktøy frå Sun Microsystems til å generera API dokumentasjon frå Java-kode til HTML-format. Javadoc er industri-standarden for å dokumentera Java-klassar.
Javadoc taggar
Utviklarar nyttar spesielle kommentar-stilar og Javadoc taggar når dei dokumenterer kjeldekoda. Ein kommentar i Java som startar med /** er starten på ein Javadoc-kommentar som vil verte inkludert i den genererte HTML'en. Ein Javadoc tag byrjar med "@" (krøllalfa). Nokre eksempel på taggar er gjeve i den følgjande tabellen. ! Tag       !! Beskriving
Fylkesveg 7026
Før Trøndelag fylke vart oppretta 1. januar 2018 var vegen kjennetegna som Fylkesveg 363 i Nord-Trøndelag.
Carl-Axel Acking
Carl-Axel Acking (8. mars 1910–12. juni 2001) var ein svensk arkitekt og formgjevar.
Arbeid
Han hadde eige teiknekontor i Stockholm frå 1939. Han var overlærar i møbel- og interiørkunst ved Konstfackskolan i Stockholm 1947 til 1957 og lærar i materialkjennskap og formlære ved arkitektlinja på Tekniska Högskolan frå 1957.
Han skreiv også fleire lærebøker i arkitektur.
Sørsia gerilja
Sørsia gerilja er ei norsk hip-hop-gruppe fra Sørsia av Trondheim.
Stormolla
Stormolla (eller Molla) er ei øy i Lofoten i Vågan kommune i Nordland. Øya ligg aust for Svolvær og har eit areal på 34,4 km². Det høgaste punktet på øya er Heggedalstind på 751 moh.
Dei to største bygdene på Storolla er Brettesnes og Ulvåg. Brettesnes ligg lengst sør på øya, og har i dag om lag 20 fastbuande, men tidlegare var det mellom anna sildoljefabrikk på staden. Sildoljefabrikken vart lagt ned i 1990.
Ulvåg ligg på austsida av øya og har òg om lag 20 fastbuande. Ulvåg fekk vegsamband i 2002.
Hurtigruta passerer Storolla på veg mellom Svolvær og Raftsundet.
Skodespelarem Wenche Kvamme bur på Brettesnes og er bestyrar på vertshuset Den Glade Skrei.
Føderasjon
Ein føderasjon er ei statsdanning beståande av delvis sjølvstyrte (men ikkje suverene) delstatar med separate regjeringar og dels eigen lovgjevnad, i motsetning til sentralstatar. Typiske føderasjonar er Tyskland og USA, mens Noreg er ein typisk sentralstat. For lausare føderasjonar blir omgrepet konføderasjon brukt.
Nozomu Kato
Nozomu Kato er ein tidlegare japansk fotballspelar.
Føderasjon
Føderasjonar og konføderasjonar finst også i organisasjonslivet, da som samanslutningar av sidestilte, meir eller mindre sjølvstyrte einingar, som for eksempel forbund eller samorganisasjonar i ein fagleg landsorganisasjon.
Anarkismen hevdar at heile samfunnet bør byggast opp etter føderalistiske prinsipp, der friviljuge samanslutningar som kommunar eller fagforeiningar er basis for ein føderasjon. Dette i motsetning til eit meir sentralistisk styresett.
Bietar
Bietaren er ein vakkert farga fugl i bietarfamilien. Han er hovudsakleg utbreidd i Sør-Europa aust til Vesleasia, og overvintrar i Afrika sør for Sahara. Stundom, i varme og tørre somrar, trekk nokre individ lenger nord; det er mellom anna rapportert hekkingar frå Sverige og Danmark.
I Noreg vert arten sjeldan observert, men når det skjer er dette om sommaren eller hausten i Sør-Noreg.
Kjenneteikn
Bietaren er på storleik med ein trost, om lag 28 cm, og veg 45 til 60 gram. Han er slankt bygd og har fine fargar: oversida er gul og raud, strupen er gul og undersida er turkisfarga. Nebbet er langt og smalt, og bøyer seg svakt nedover. Halen er òg lang, særleg den midtre halefjæra.
Levesett
Namnet sitt har bietaren fått fordi han hovudsakleg et bier, humler og kvefsar. Han sit som regel på ei grein, ei telefonlinje eller liknande og speidar etter dei ved å snu hovudet i ulike retningar. Når han oppdagar dei, fer han brått ut i lufta og fangar dei i flukt. Etter å ha drepe byttet ved å slå det mot underlaget; om det er eit insekt med giftbrodd fjernar han òg denne ved å gni han mot steinen eller greina han sit på. Deretter vert dyret svelga heilt.